52fae4b2e6d2c91149447a87df36dd77
behøver jeg en skrukhøne for at få kyllinger?
rosenbud.dk
2020.10
høns bliver skrukke - det betyder at deres hormoner fortæller dem, at det er tid at ruge kyllinger. det er bare ikke altid, at vores høns bliver skrukke, når vi gerne vil have udruget kyllinger, og fordi en høne skal være ca. 20 uger gammel før den begynder at lægge æg, er det klart en fordel, at den er kommet godt i gang med æglægningen inden sensommeren begynder, ellers får man ikke ret mange æg hele vinteren.

 mange er bekymrede for, at opdræt af kyllinger og udrugning i rugemaskine er svært, men der findes mange gode rugemaskiner på markedet, der nemt og pålideligt kan klare opgaven. der findes maskiner med manuel vending, hvilket betyder at man skal huske at trille æggene dagligt en til flere gange, så jeg vil helt klart anbefale at man køber en med automatisk vending. æggene skal vendes, fordi en høne altid vil flytte lidt på sig og sine æg, mens hun ruger. vendes æg ikke, kan kyllingen blive deform inde i ægget og sikkert ikke klækkes.

